बोलीं- मैं खुद को मार नहीं सकती थी क्योंकि मुझे दर्द से डर लगता है
Aamir Khan Daughter Ira Khan आइरा ने दो साल पहले 24 साल की उम्र में ‘अगत्सु फाउंडेशन’ की शुरुआत की थी। उनका यह फाउंडेशन मेंटल हेल्थ पर काम करता है।
आमिर खान की बेटी आइरा खान ने कई सालों तक डिप्रेशन का सामना किया है। घंटो रोने से लेकर कई दिन भूखा रहने तक.. आइरा ने अपने आप से कई लड़ाईयां लड़ी हैं। हाल ही में दिए एक इंटरव्यू में आइरा ने उन दिनों के बारे में बात की।
सोचती थी कि कोई भी मुझसे शाद नहीं करना चाहेगा
हिंदुस्तान टाइम्स से बात करते हुए आइरा ने कहा, ‘एक समय था जब मैं सोचती थी कि मैं खुद को मार भी नहीं सकती, क्योंकि मुझे दर्द से डर लगता है।
मुझे नहीं पता था कि मैं अगर इसी तरह रही तो कैसे अपना जीवन बिताऊंगी। एक वक्त आएगा जब लोग मुझसे परेशान हो जाएंगे। कोई भी एक ऐसे इंसान से शादी नहीं करना चाहेगा जो दिन भर बिस्तर पर पड़ा रहे और रोता रहे।’
पता नहीं पैरेंट्स के डिवोर्स से क्यों दुखी थी
अपने पैरेंट्स के डिवोर्स के बारे में आइरा ने कहा, 'उस समय तो मैं यह पता लगाने की कोशिश कर रही थी कि मुझे बुरा किस बात का लग रहा है।
मेरे पैरेंट्स का आपसी रजामंदी से डिवोर्स हुआ। इसके बावजूद भी हमारा परिवार साथ ही रह रहा था। तो मेरे दिमाग के हिसाब से जो भी बुरा हुआ वो उतना बुरा भी नहीं था। तो फिर मैं दुखी क्यों थीं?
फिर एक दिन मां को मैसेज करके सब बता दिया
आइरा ने आगे कहा, ‘मैंने किसी को भी अपनी इस फीलिंग के बारे में नहीं बताया। यह सब डेढ़ साल तक मेरे दिमाग में चलता रहा। फिर मैंने 4-5 दिन तक बिना कुछ खाए रहना शुरू कर दिया।
यह वो वक्त था जब मैंने एक्सेप्ट किया कि ये नॉर्मल नहीं है। इसके बाद मैंने मां को मैसेज करके ये सारी बातें बताईं और अपना कॉलेज छोड़कर नीदरलैंड्स से मुंबई आ गई।’
पापा ने हमेशा ही मेरी मदद की
पिता आमिर खान का जिक्र करते हुए आइरा ने कहा, ‘शुरुआत से लेकर अब तक, पापा ने हमेशा ही मेरी मदद की है। वो मेरे एडवाइजर हैं। मेरी मां ने भी मुझे खूब एडवाइज दी है। मैं उन दाेनों के साथ चीजें शेयर करती हूं पर अपनी ज्यादातर प्राॅब्लम्स खुद ही सॉल्व करती हूं।’
2018 में डायग्नोज हुआ था डिप्रेशन
आइरा को 2018 में क्लीनिकल डिप्रेशन डायग्नोज हुआ था। उन्होंने कहा, ‘मुझे साइकोलॉजी के बारे में थोड़ा पता था और मेरी आंटी थेरेपिस्ट हैं।
2018 में जब मैं अपने प्ले पर काम कर रही थी तब किसी ने मुझे बताया कि कैसे एआर रहमान ने अपनी एंग्जयाटी के बारे में बात करके कई लोगों की मदद की थी। मैंने सोचा कि मुझे भी ऐसा कुछ करना चाहिए पर ऐसा करने में मुझे 3 साल लग गए।’
आइरा ने दो साल पहले 24 साल की उम्र में ‘अगत्सु फाउंडेशन’ की शुरुआत की थी। उनका यह फाउंडेशन मेंटल हेल्थ पर काम करता है।